El mur es va construir en el període entre 408 dC i 450 dC, durant el regnat de Teodosi II en l'època de les grans invasions bàrbares a l'Imperi Romà. L'atac d'Alaric sobre Grècia el 396 dC o el saqueig de Roma de 410 dC pels visigots poden haver-ne motivat la construcció, que incloïa torres, bastions marítims, i com a mínim una fortalesa. La fortalesa que es coneix contenia dues portes (nord i sud), de les quals la del nord funcionava com a entrada formal al Peloponès. El mur se'n va construir amb un nucli de reble tapat amb pedres escairades. No se sap del cert quant de temps es va trigar a completar-la, però la importància que es va donar a la tasca és aparent per l'escala de la construcció; l"'Hexamilion" és l'estructura arqueològica més gran de Grècia. Totes les estructures de la regió es van canibalitzar per aconseguir pedres, que s'incorporaven directament al mur (com el temple de Posidó a Ístmia, o bé es cremaven per aconseguir calç, com el santuari d'Hera a Peracora, així com moltes de les antigues estàtues de Corint.